Проект!
НАРЕДБА 

за допълнение на Наредба № 32 от 1997 г. за служебните архиви на нотариусите и нотариалните кантори
(Обн., ДВ, бр. 12 от 1997 г.; изм. и доп., бр. 26 от 1997 г., бр. 152 от 1998 г., бр. 73 от 2003 г., бр. 24 и 31 от 2008 г., бр. 20 от 2009 г.; Решение № 14099 от 2009 г. на ВАС - бр. 29 от 2010 г.; бр. 33 от 2010 г. и бр. 12 от 2016 г.)
Параграф единствен. В глава първа, раздел ІІ се създава чл. 9б:

„Чл. 9б. (1) Право на ограничен достъп за въвеждане на извлечения по чл. 9а, т. 1 и 2 се предоставя на органите на местната администрация с нотариална компетентност съгласно чл. 83, ал. 1 от Закона за нотариусите и нотариалната дейност.
(2) Правото на ограничен достъп по ал. 1 се извършва с потребителски интерфейс, през интернет, по защитен канал с предоставяне на потребителско име и парола.“

